I  I  atha nityasyānupakāritvād ātmanaḥ kimanubhavādyaiḥ kriyata iti cet na kiñcit  anubhavāderevopakāritvāt tena hi satānubhavitā smarteti vyapadeśāt  tatkāryaṃ vā tasyopakāraḥ  tathā cānubhavena tasya saṃskāraḥ kriyate tena tu smaraṇamupakāraḥ tenāpi svakāryamityuttarottaramabhyūhyam  na cānubhavāderāvirbhāvatirobhāvābhyām anubhavitustathābhāvaḥ tadvyatirekāt  atha vyatireke kathamātmano nubhavādirnānyasyeti cet tena sambandhāt  sambandhasya tu sambandhāntarānapekṣasyāpi sambandhiniṣṭhasyopalabdhernāpyanavastheti vakṣyāmaḥ  